Diari Oficial de la Generalitat Valenciana


Sumari del DOGV 6362, del 24-09-2010 (2010/10007)

RESOLUCIÓ de 22 de setembre de 2010, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació de l'acord pel qual queda prorrogada la quarta addenda de l'any 2008, al conveni marc de col·laboració entre el Ministeri d'Indústria, Turisme i Comerç i la Generalitat, per al desenvolupament del Programa Ciutats Digitals Electròniques en l'àmbit del Pla Avança.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6362

Data del DOGV
:   24-09-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/10508


Data del document
:   22-09-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 22 de setembre de 2010, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació de l'acord pel qual queda prorrogada la quarta addenda de l'any 2008, al conveni marc de col·laboració entre el Ministeri d'Indústria, Turisme i Comerç i la Generalitat, per al desenvolupament del Programa Ciutats Digitals Electròniques en l'àmbit del Pla Avança. [2010/10387]  
El Ministeri d'Indústria, Turisme i Comerçi la Generalitat han subscrit, després de la tramitació prèvia reglamentària, el 30 de desembre de 2009, l'acord pel qual queda prorrogada la quarta addenda al conveni marc de col·laboració per al desenvolupament del Programa Ciutats Digitals Electròniques en l'àmbit del Pla Avança.   
En compliment del que estableix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat acord, que ha quedat inscrit en el Registre de Convenis de la Generalitat amb el número 1203/2010, i que figura com a annex d'aquesta resolució.  
València, 22 de setembre de 2010.- La directora general del Secretariat del Consell: M.ª Teresa Lleó Alonso.  
Acord pel qual queda prorrogada la quarta addenda de l'any 2008 al conveni marc de col·laboració entre el Ministeri d'Indústria, Turisme i Comerç i la Generalitat de la Comunitat Valenciana per al desenvolupament del Programa Ciutats Digitals Electròniques en l'àmbit del Pla Avança   
Madrid, 30 de desembre de 2009  
Reunits  
D'una banda, Francisco Ros Perán, secretari d'Estat de Telecomunicacions i per a la Societat de la Informació, nomenat per al dit càrrec pel Reial Decret 562/2008, de 21 d'abril, i actuant en l'exercici de les atribucions delegades pel titular del departament, d'acord amb el que estableix l'apartat segon.1) de l'Orde ITC/1332/2008, de 12 de maig, per la qual es deleguen competències del ministre d'Indústria, Turisme i Comerç i per la qual s'aproven les delegacions de competències d'altres òrgans superiors i directius del departament.  
I, d'altra part, Paula Sánchez de León Guardiola, consellera de Justícia i Administracions Públiques, de la Generalitat de la Comunitat Valenciana, d'acord amb l'establit als articles 17.f) i 28 g) de la Llei 5/1983. de 30 de desembre, del Consell, i autoritzada per l'Acord del Consell de data 27 de novembre de 2009.  
Actuant ambdues parts en la respectiva representació que exerceixen, i reconeixent-se recíprocament la capacitat legal necessària per a l'atorgament del present document,  
Exposen  
Primer. Que el desenvolupament de la Societat de la Informació (SI) és una estratègia prioritària en l'actual moment social i econòmic del nostre país, i el seu impuls és objectiu compartit per totes les administracions públiques.  
Segon. Les comunitats autònomes, i les ciutats amb estatut d'autonomia, impulsen el desenvolupament de la SI als seus àmbits de competència, amb diverses iniciatives, programes i actuacions. El Pla Avança pretén col·laborar en el desenvolupament de les dites activitats, en la mesura que s'estime convenient, bé per mitjà del seu suport o bé per mitjà d'actuacions complementàries que incrementen el seu abast i el seu impacte, observant el vigent règim competencial de les administracions públiques.  
Tercer. Que amb data 27 de juliol de 2006 es va signar un conveni marc de col·laboració entre el Ministeri d'Indústria, Turisme i Comerç i la Generalitat de la Comunitat Valenciana, per al desenvolupament del Pla Avança.  
Quart. Que en la clàusula cinquena, de l'esmentat conveni marc de col·laboració, s'estableix que el conveni es desenvolupa per mitjà de la realització d'addendes incloses durant la vigència d'aquest, des de l'any 2006 fins al 2010.  
En les dites addendes queden recollides les mesures i línies d'actuació previstes en el conveni, incloent-hi una descripció de les actuacions a desenvolupar, així com el finançament corresponent i el seu període d'execució.  
Amb data 24 de novembre de 2008, es van signar quatre addendes: Ciutadania Digital, Pime Digital, Ciutats Digitals Electròniques i Infraestructures de Telecomunicacions.   
Cinquena. Que en la clàusula setena, de l'esmentat conveni, s'estableix una Comissió Bilateral, per tal d'assegurar l'adequat control i seguiment de l'objecte i contingut d'aquest.  
La Comissió Bilateral té com a missió establir les accions pertinents per a assegurar la bona marxa de les actuacions recollides en les addendes al conveni marc, duent a terme el seguiment de la seua execució i finançament així com encaminar qualsevol acció que permeta el compliment del conveni o el seu desenvolupament, d'acord amb els interessos de les parts.  
Així mateix, la Comissió Bilateral aprovarà, si fa al cas, aquelles modificacions del conveni que es plantegen en la seua execució.  
A través de la Comissió Bilateral de control i seguiment del conveni, entre el Ministeri d'Indústria, Turisme i Comerç i Generalitat de la Comunitat Valenciana, celebrada el passat 21 d'octubre de 2009, es va posar de manifest, per part de la Generalitat, la necessitat de prorrogar les actuacions corresponents a l'addenda signada el 2008, de Ciutats Digitals Electròniques, fins al 31 de desembre de 2010. Aquesta pròrroga ve motivada per la necessitat que les diverses actuacions recollides en l'addenda esmentada s'executen correctament, garantint la consecució dels objectius plantejats per a cada una d'elles i buscant l'èxit de les mateixes entre els beneficiaris finals del conveni marc, empreses i ciutadania.  
En conseqüència, les parts  
Acorden  
1. Que ambdues parts donen per prorrogada l'execució de l'addenda per al desenvolupament del Programa Ciutats Digitals Electròniques, annexada en 2008 al conveni de col·laboració, en el marc del Pla Avança a la Comunitat Valenciana, amb l'objectiu de dur a terme la total execució de les actuacions que han estat aprovades en aquesta.  
2. Ampliar el termini de l'execució de la dita addenda al conveni marc de col·laboració, un any a partir de la seua data de finalització, entenent-se, en conseqüència, prorrogada fins al 31 de desembre de 2010.  
3. La present pròrroga no genera noves obligacions econòmiques per a les parts, respecte de les ja consignades en l'acord seté (finançament) de l'addenda que es prorroga -que han estat ja complides-, i es limita, per tant, el present acord de pròrroga, a habilitar la Generalitat de la Comunitat Valenciana perquè puga realitzar, fins a la data assenyalada en el paràgraf anterior, les actuacions de l'esmentada addenda que queden pendents d'execució, i que puga promoure, si fa al cas, en el seu pressupost autonòmic de 2010, les corresponents generacions de crèdit.  
4. Així mateix, durant la vigència del conveni, la Comissió Bilateral de control i seguiment i d'acord amb el que s'estableix en la clàusula setena del conveni esmentat, durà a terme la valoració de la correcta realització de les actuacions previstes en l'addenda a aquest.  
5. Que no s'estableix cap modificació més sobre allò que s'ha acordat en el conveni marc de col·laboració entre el Ministeri d'Indústria, Turisme i Comerç i la Generalitat de la Comunitat Valenciana, per al desenvolupament del Pla Avança, subscrit el 27 de juliol de 2006.  
I en prova de conformitat, signen els intervinents, en el lloc i la data indicats en l'encapçalament.  
El secretari d'Estat de Telecomunicacions i per a la Societat de la Informació, per suplència (Resolució del ministre d'Indústria, Turisme i Comerç de 22.12.2009), el director del gabinet del secretari d'Estat: Juan Junquera Temprano.  
La consellera de Justícia i Administracions Públiques: Paula Sánchez de León Guardiola.